1999R2603 — FI — 27.10.2001 — 002.002

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (EY) N:o 2603/1999,

annettu 9 päivänä joulukuuta 1999,

neuvoston asetuksessa (EY) N:o 1257/1999 säädettyä maaseudun kehittämistukea koskevista siirtymäsäännöistä

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 ( 1 ) ja erityisesti sen 53 artiklan 1 kohdan, sekä katsoo seuraavaa: 1) Asetusta (EY) N:o 1257/1999 sovelletaan yhteisön tukeen 1 päivästä tammikuuta 2000. Mainitussa asetuksessa kumottuja säädöksiä ja poistettuja säännöksiä sovelletaan edelleen komission kyseisten asetusten nojalla ennen 1 päivää tammikuuta 2000 hyväksymiin toimiin. 2) Siirtymäsäännösten tarkoituksena on helpottaa siirtymistä nykyisistä tukijärjestelmistä uuteen maaseudun kehittämisen tukijärjestelmään niin, että kaikki vaikeudet ja viivästymiset maaseudun kehittämistuen täytäntöönpanossa siirtymäkauden aikana voitaisiin välttää. 3) Asetuksen (EY) N:o 1257/1999 mukainen maaseudun kehittämistuki kattaa 1 päivänä tammikuuta 2000 alkavan ohjelmakauden. Jotta voitaisiin taata kaikkien tulevien toimenpiteiden täydellinen integroiminen uuteen ohjelmamenettelyyn, komission ei tulisi enää hyväksyä toimenpiteitä tai muutoksia toimenpiteisiin voimassa olevien, 31 päivänä joulukuuta 1999 päättyvien järjestelmien mukaisesti, ellei välitön hyväksyminen ole pakottavista syistä tarpeen. 4) Maatalouden ympäristötuen jatkumisen turvaamiseksi jäsenvaltioille olisi annettava lupa jatkaa nykyisiä maatalouden ympäristösitoumuksia uuteen järjestelmään siirtymiseen tarvittavan ajan ja tehdä uusia maatalouden ympäristösopimuksia, jos niistä johtuvien sitoumusten voidaan taata täysin noudattavan uutta tukikehystä. Maatalouden ympäristötuen uusien sääntöjen tehokkuuden takaamiseksi maatalouden ympäristösitoumusten erityisiä siirtymäjärjestelyjä on sovellettava 30 päivästä heinäkuuta 1999 lähtien, sitä päivää seuraavasta päivästä, jona ne on ilmoitettu jäsenvaltioille hallintokomiteassa. Jäsenvaltioille olisi myös annettava lupa tehdä ennen 30 päivää heinäkuuta 1999 jätettyjen hakemusten perusteella uusia maatalouden ympäristösitoumuksia ennen 1 päivää tammikuuta 2000 neuvoston asetuksen (ETY) N:o 2078/92 ( 2 ), sellaisena kuin se on viimeksi muutettuna komission asetuksella (EY) N:o 2772/95 ( 3 ), mukaisesti. 5) Ennen 1 päivää tammikuuta 2000 tehdyistä maaseudun kehittämisjärjestelmiin liittyvistä maksusitoumuksista aiheutuvat maksut, jotka rahoitetaan tulevaisuudessa EMOTR:n tukiosastosta, tulisi edelleen rahoittaa EMOTR:n ohjausosastosta 31 päivään joulukuuta 2001 saakka voimassa olevien tukiedellytysten mukaisesti ja käytettävissä olevien varojen puitteissa. Tällaisista maksusitoumuksista aiheutuvat monivuotiset menot ja viimeistään vuoteen 1999 liittyvät tasaushyvitykset voidaan kuitenkin tietyin ehdoin rahoittaa EMOTR:n tukiosastosta, jos varoja ei ole käytettävissä tai käytettävissä olevat varat ovat riittämättömät. Monivuotisista sitoumuksista 31 päivän joulukuuta 2001 jälkeen aiheutuvat menot olisi joka tapauksessa rahoitettava EMOTR:n tukiosastosta. 6) Olisi vahvistettava sitä ajankohtaa koskevat erityissäännöt, josta alkaen menot hyväksytään uusien maaseudun kehittämisen ohjelma-asiakirjojen mukaisesti. 7) Eläinkohtaisista maksuista hehtaarikohtaisiin maksuihin siirtymisestä tasaushyvitystä myönnettäessä aiheutuvien erityisongelmien ratkaisemiseksi jäsenvaltioille olisi annettava lupa vuoden mittaiseen siirtymäkauteen, jonka aikana maksut voidaan edelleen maksaa eläinkohtaisina. 8) Olisi vahvistettava asetuksen (EY) N:o 1257/1999 IV osastossa säädettyjen valtiontukisääntöjen soveltamispäivämäärät Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetussa neuvoston asetuksessa (EY) N:o 659/1999 ( 4 ) tarkoitettujen uusien valtion tukien osalta. 9) Tässä asetuksessa säädetyt toimenpiteet ovat maatalouden rakenteiden ja maaseudun kehittämisen komitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:

I LUKU

Soveltamisala

1 artikla

Tässä asetuksessa säädetään erityistoimenpiteistä, joilla helpotetaan siirtymistä voimassa olevasta järjestelmästä asetuksessa (EY) N:o 1257/1999 säädettyyn järjestelmään.

II LUKU

Voimassa olevat toimenpiteet

2 artikla

Komissio ei hyväksy asetuksen (EY) N:o 1257/1999 55 artiklan 1 kohdassa kumottujen asetusten mukaisesti toteutettavia toimenpiteitä tai niihin tehtäviä muutoksia, jotka ovat voimassa yli 31 päivän joulukuuta 1999, ellei välitön hyväksyminen ole tarpeen pakottavista syistä.

3 artikla

1. Jäsenvaltiot voivat pidentää enintään yhdellä vuodella, ei kuitenkaan missään tapauksessa myöhemmäksi kuin 31 päivään joulukuuta 2000, asetuksen (ETY) N:o 2078/92 mukaisesti tehtyä maatalouden ympäristösitoumusta, joka päättyy ennen kuin komissio on hyväksynyt maaseudun kehittämisen ohjelma-asiakirjan.

Pidennysaikaa ei oteta lukuun asetuksen (EY) N:o 1257/1999 mukaisten sitoumusten kestoa laskettaessa.

2. Jäsenvaltiot voivat tehdä uusia maatalouden ympäristösitoumuksia asetuksen (ETY) N:o 2078/92 mukaisesti ainoastaan ennen 1 päivää tammikuuta 2000 seuraavilla edellytyksillä:

a) hakemus on jätetty ennen 30 päivää heinäkuuta 1999 ja maatalouden ympäristötuen jatkuvuus edellyttää sitoumuksen tekemistä ilman tarpeetonta viivytystä tai

b) sitoumukset mukautetaan tarvittaessa mahdollisimman nopeasti komission hyväksymään maaseudun kehittämisen ohjelma-asiakirjaan. Jos tällainen mukauttaminen tehdään, mukauttamista edeltävää jaksoa ei oteta lukuun asetuksen (EY) N:o 1257/1999 mukaisten sitoumusten kestoa laskettaessa.

3. Jäsenvaltioiden on mainittava maaseudun kehittämissuunnitelmissaan tapaukset, joissa ne ovat soveltaneet 1 tai 2 kohtaa, ja sisällytettävä 2 kohdan b alakohdan mukaiset mukautukset kehittämissuunnitelmiinsa.

▼M1

4. Ennen asetuksen (ETY) N:o 2078/92 mukaisesti tehdyn sitoumuksen sitoumuskauden päättymistä jäsenvaltiot voivat antaa luvan muuttaa kyseinen sitoumus uudeksi viiden tai useamman vuoden sitoumukseksi asetuksen (EY) N:o 1257/1999 mukaisesti, edellyttäen että

a) tällaiseen vaihtoon sisältyy ilmeisiä etuja ympäristön kannalta; ja

b) voimassa olevaa sitoumusta vahvistetaan merkittävästi.

▼B

4 artikla

1. Tämän artiklan 2 ja 3 kohtaa sovelletaan tukeen, joka on myönnetty neuvoston asetusten (ETY) N:o 1696/71 ( 5 ), (ETY) N:o 404/93 ( 6 ) ja (EY) N:o 2200/96 ( 7 ) sekä neuvoston asetusten (ETY) N:o 4256/88 ( 8 ), (ETY) N:o 1610/89 ( 9 ), (ETY) N:o 867/90 ( 10 ), (EY) N:o 950/97 ( 11 ), (EY) N:o 951/97 ( 12 ) ja (EY) N:o 952/97 ( 13 ) mukaisesti.

▼M2

2. Jäsenvaltioiden ennen 1 päivää tammikuuta 2000 tekemistä sitoumuksista, viimeistään vuoteen 1999 liittyvät tasaushyvitykset mukaan luettuina, aiheutuvat maksut, joita koskevat jäsenvaltioiden menot ovat aiheutuneet ennen 1 päivää tammikuuta 2002, rahoitetaan edelleen EMOTR:n ohjausosastosta 1 kohdassa mainituissa asetuksissa säädettyjen edellytysten mukaisesti ja käytettävissä olevien varojen puitteissa.

▼B

Mikäli varoja ei ole käytettävissä ensimmäisessä alakohdassa tarkoitettuihin toimiin tai jos käytettävissä olevat varat ovat riittämättömät ensimmäisessä alakohdassa mainittujen toimien suhteen, seuraavat maksut voidaan yhdistää kauden 2000—2006 maaseudun kehittämisen ohjelmointiin ja rahoittaa EMOTR:n tukiosastosta edellyttäen, että asianomainen jäsenvaltio vahvistaa ohjelmointiin yhdistettävät menot selvästi yksilöivät perusteet:

a) maksut, jotka liittyvät viimeistään vuoteen 1999 liittyviin tasaushyvityksiin

b) maksut, jotka liittyvät monivuotisiin menoihin muilla kuin 1 päivästä tammikuuta 2000 lähtien määritellyillä tavoite 1 -alueilla.

▼M2

3. Yhteisön tuki monivuotisille menoille, jotka koskevat 2 kohdan ensimmäisessä alakohdassa tarkoitettuja toimia ja joita koskevat jäsenvaltioiden menot ovat aiheutuneet 1 päivän tammikuuta 2002 jälkeen, rahoitetaan EMOTR:n tukiosastosta muilla kuin 1 päivästä tammikuuta 2000 alkaen määritellyillä tavoite 1 -alueilla.

▼B

4. Jäsenvaltioiden on ilmoitettava maaseudun kehittämissuunnitelmissaan tapauksista, joissa ne ovat soveltaneet 2 tai 3 kohtaa.

5 artikla

1. Jäsenvaltioiden on edelleen raportoitava komissiolle voimassa olevista toimenpiteistä kyseisiin toimenpiteisiin sovellettavien sääntöjen mukaisesti.

2. Jäsenvaltioiden on annettava komissiolle 31 päivään maaliskuuta 2000 mennessä kertomus 4 artiklaan kuuluvista toimista. Kertomus on esitettävä liitteissä I ja II olevien taulukoiden mukaisesti.

III LUKU

Uudet toimenpiteet

6 artikla

Menojen perusteella voidaan saada tukea EMOTR:n tukiosastosta ainoastaan, jos ne on maksettu yksittäiselle maaseudun kehittämisen tuensaajalle 31 päivän joulukuuta 1999 jälkeen ja sen päivämäärän jälkeen, jona maaseudun kehittämissuunnitelma tai kyseistä toimenpidettä koskeva mainitun suunnitelman muutos on esitetty tai saatettu tiedoksi komissiolle. Näistä päivämääristä myöhempää pidetään menojen tukikelpoisuuden alkamispäivänä.

Menot voidaan kuitenkin ennakkoarvioinnin osalta katsoa tukikelpoisiksi komission asetuksen (EY) N:o 1750/1999 ( 14 ) 40 artiklan nojalla, jos ne on maksettu 31 päivän heinäkuuta 1999 jälkeen.

7 artikla

Jäsenvaltiot voivat maaseudun kehittämissuunnitelmissaan määrätä, että tasaushyvitykset myönnetään edelleen eläinkohtaisina vuoteen 2000 liittyvien maksujen osalta. Tällaisessa tapauksessa asetuksen (EY) N:o 1257/1999 liitteessä tarkoitettua enimmäistasaushyvitystä sovelletaan nautayksikkökohtaisesti.

IV LUKU

Valtiontuki

8 artikla

Asetuksen (EY) N:o 1257/1999 IV osaston säännöksiä sovelletaan asetuksen (EY) N:o 659/1999 1 artiklan c kohdassa tarkoitettuihin uusiin tukiin 1 päivästä tammikuuta 2000.

V LUKU

Loppusäännökset

9 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Asetuksen 3 artiklaa sovelletaan 30 päivästä heinäkuuta 1999.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE I

LIITE II

( 1 ) EYVL L 160, 26.6.1999, s. 80.

( 2 ) EYVL L 215, 30.7.1992, s. 91.

( 3 ) EYVL L 288, 1.12.1995, s. 35.

( 4 ) EYVL L 83, 27.3.1999, s. 1.

( 5 ) EYVL L 175, 4.8.1971, s. 1.

( 6 ) EYVL L 47, 25.2.1993, s. 1.

( 7 ) EYVL L 297, 21.11.1996, s. 1.

( 8 ) EYVL L 374, 31.12.1988, s. 25.

( 9 ) EYVL L 165, 15.6.1989, s. 3.

( 10 ) EYVL L 91, 6.4.1990, s. 7.

( 11 ) EYVL L 142, 2.6.1997, s. 1.

( 12 ) EYVL L 142, 2.6.1997, s. 22.

( 13 ) EYVL L 142, 2.6.1997, s. 30.

( 14 ) EYVL L 214, 13.8.1999, s. 31.